**APSTIPRINU**

Rēzeknes novada pašvaldības izpilddirektore

Ē.Teirumnieka

Rēzeknē, Datums skatāms laika zīmogā

**Rēzeknes novada pašvaldības Centrālās pārvaldes Būvvaldes būvinspektora amata konkursa nolikums**

1. Šis nolikums nosaka Rēzeknes novada pašvaldības Centrālās pārvaldes Būvvaldes būvinspektora amata atklātā konkursa (turpmāk – konkurss) amata kandidātu vērtēšanas kārtību un kritērijus, tostarp amata kandidātu izglītības, iepriekšējās darba pieredzes un kompetences prasības un konkursa norises kārtību.
2. Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina atklāto konkursu uz Būvvaldes būvinspektora amatu, norādot papildu informācijas iegūšanas veidu.
3. Amata kandidātu nepieciešamo dokumentu iesniegšanas termiņš – **2024.gada 30. septembra plkst.13.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Kontaktpersona detalizētākas informācijas saņemšanai – Rēzeknes novada pašvaldības izpilddirektore Ērika Teirumnieka tel. 64623200, 28080773, Būvvaldes vadītāja Inga Aleksandroviča, tālrunis – 26531328; Būvvaldes būvinspektors – Juris Ostrovskis, tālrunis – 20274312.
6. Pamatdarba vieta: “Lazdas”, Balbiši, Ozolaines pagasts, Rēzeknes novads.
7. Amata kandidātiem jāatbilst šādām prasībām:
   1. augstākā izglītība būvniecības vai arhitektūras jomā;
   2. vēlama amatam atbilstoša pieredze valsts vai pašvaldības institūcijā;
   3. atbilstība Būvinspektoru reģistrācijas prasībām;
   4. zināšanas būvniecības regulējošo normatīvo aktu jomā, par administratīvā procesa norisi valsts un pašvaldības institūcijās;
   5. spēja analizēt liela apjoma dokumentus, novērtēt to atbilstību normatīvajam ietvaram;
   6. prasme veikt uzdotos uzdevumus paaugstinātas intensitātes apstākļos;
   7. prasme analizēt situāciju un rīcības sekas, atrast piemērotāko risinājumu;
   8. ar pašvaldības darbu saistītā normatīvā regulējuma, pašvaldības teritorijas plānojuma normatīvā regulējuma pārzināšana un izmantošana pienākumu veikšanā;
   9. prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku;

7.10.prasme strādāt ar elektroniskajām dokumentu vadības sistēmām (par priekšrocību tiks uzskatītas prasmes darbā BIS);

7.11.valsts valodas zināšanas atbilstoši Valsts valodas likumam;

7.12.zināšanas par dokumentu izstrādi, noformēšanu un uzglabāšanu;

7.1.3. vēlama B kategorijas autovadītāja apliecība.

1. Amata kandidāti līdz **2024.gada 30.septembra** **plkst.13.00** ievieto Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu uz iepriekšminēto adresi, vai nosūta uz e-pastu [info@rezeknesnovads.lv](mailto:info@rezeknesnovads.lv) vai uz eAdresi. šādus dokumentus:
   1. profesionālās darbības aprakstu (CV);
   2. motivācijas vēstuli;
   3. pieteikuma anketu;
   4. izglītību, darba pieredzi un kvalifikāciju apliecinošu dokumentu kopijas;
   5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai.
2. Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 7.punktā norādītajām prasībām, kopijas.
3. Šī nolikuma 8.punktā norādītie dokumenti jāievieto aploksnē ar norādi „**Konkursam uz Rēzeknes novada pašvaldības Būvvaldes būvinspektora amatu**”.
4. Pa pastu un uz e-pastu nosūtītie dokumenti tiks izskatīti, ja tie tiks saņemti pašvaldībā līdz šī nolikuma 8.punktā noteiktajam termiņam.
5. Ja līdz dokumentu iesniegšanas termina beigām pieteicies viens kandidāts, tad Komisijai ir tiesības lemt par pieteikšanās termiņa pagarinājumu līdz 5 (piecām) darba dienām. Ja termiņa pagarinājuma laikā netiek saņemti papildus amata pieteikumi, tad tiek vērtēts vienīgais amata kandidāts.
6. Konkurss tiek organizēts divās kārtās:
   1. konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas atbilst nolikuma 7.punktā izvirzītajām prasībām;
   2. konkursa otrā kārta sastāv no amata kandidātu teorētisko un praktisko zināšanu pārbaudes un darba intervijas ar pirmajā kārtā atlasītajiem amata kandidātiem.
7. Konkursa pirmajā kārtā konkursa komisija izvērtē visu amata kandidātu iesniegto dokumentu atbilstību atklātā konkursa nolikuma 7.punktam, ko apliecina 8.punktā norādītie iesniegtie dokumenti.
8. Pirmajā kārtā komisijas locekļi vērtē un piešķir individuāli punktus amata kandidātiem sekojošās pozīcijās:

15.1. Izglītība:

15.1.1. augstākā izglītība būvniecības vai arhitektūras jomā (bakalaura vai maģistra grāds) – 0,5 punkti.

15.1.2. tālākizglītība, kas apliecina amata kandidāta atbilstību konkursa prasībām – 0,5 punkti.

15.2. Darba pieredze:

15.2.1. darba pieredze valsts un pašvaldības institūcijā – 1 punkts;

15.2.2. darba pieredze valsts un pašvaldības institūcijā būvniecības jomā līdz 2 (diviem) gadiem – 2 punkti;

15.2.3. darba pieredze valsts un pašvaldības institūcijā būvniecības jomā vairāk par 2 (diviem) gadiem – 3 punkti.

1. Konkursa otrajā kārtā:
   1. teorētisko zināšanu pārbaudē rakstiski ir jāsniedz atbildes uz sešiem jautājumiem, kur katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā), maksimālais punktu skaits - 12;
   2. darba intervijas (pārrunu daļas) rezultāti tiek noteikti komisijas locekļiem atklāti balsojot - katra balss ir 1 punkts.
2. Par atbilstošāko tiek noteikts amata kandidāts, kas summāri saņēmis visvairāk punktu otrajā kārtā.
3. Komisijas protokola izrakstu par konkursa rezultātiem – amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai.
4. Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlās amata prasībām visatbilstošāko amata kandidātu.
5. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
6. Komisijas sēdes tiek protokolētas. Protokolu paraksta visi klātesošie konkursa komisijas locekļi.
7. Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
8. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
9. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.